钦定古今图书集成/明伦汇编/氏族典/第502卷 > 陆希道
## 钦定古今图书集成/明伦汇编/氏族典/第502卷 > 陆希道

按《魏书陆俟传》：“俟子丽，丽子叡。叡长子希道，字洪度，
有风貌，美须髯，历览经史，颇有文致。初拜中散，迁通
直郎，以军功拜给事中。及克义阳，以功赐爵淮阳男。
拜谏议大夫，转廷尉少卿，加龙骧将军、南青州刺史。
以本将军转梁州刺史，迁前将军、郢州刺史。善于驭
边，甚有威略，转平西将军、泾州刺史。正光四年卒。有”
六子。士懋字元伟，袭钜鹿郡开国公，武定中，营州刺
史。士宗字仲彦，尚书左外兵郎中。士述字幼文，符玺
郎中。士宗、士述，建义初并于河阴遇害。士沈出继从
叔昕之。士廉字季修，建州平北府长史。永安末，尔朱
世隆攻陷州城，见害。士佩字季伟，武定中司州治中。